hippocrates-et-corpus-hippocraticum.de-morbis-iiii 1.8
8 . Ἐπιτυχίῃ δὲ τὰ τοιάδε οἱ ἰητροὶ ποιέουσιν ἐν τῇ θεραπείῃ ἀγαθά · ἄνω φάρμακον δόντες , καθαίρουσι καὶ ἄνω καὶ κάτω καλῶς · καὶ γυναικὶ φάρμακον δόντες κάτω χολῆς ἢ φλέγματος , ἐπιμήνια οὐ γίνομενα κατέῤῥηξαν · καὶ σπλῆνα ἔμπυον ἔχοντι κάτω φάρμακον δόντες ὥστε χολὴν καὶ φλέγμα καθῆραι , πῦος κάτω ἐκάθηραν ἐκ τοῦ σπληνὸς καὶ ἀπήλλαξαν τῆς νούσου · καὶ λιθιῶντι φάρμακον δόντες , τὸν λίθον ἐς τὸν οὐρητῆρα προσέωσαν ὑπὸ βίης τοῦ φαρμάκου , ὥστε ἐξουρηθῆναι · καὶ πῦον ἔχοντι ἐν τῇ ἄνω κοιλίῃ ἐν φύματι , οὐκ εἰδότες ὅ τι ἔχει , δόντες ἄνω φάρμακον ὅ τι φλέγμα καθαίρει , ἤμεσε τὸ πῦον καὶ ἐγένετο ὑγιής · καὶ ἐκ φαρμάκου ὑπερκαθαιρόμενον ἄνω θεραπεύοντες , καταῤῥαγείσης τῆς κοιλίης ἀπὸ ταυτομάτου , ὑγιέα ἐποίησαν τοῦ ἐμέτου . Κακὰ δὲ τάδε ἀπεργάζονται ἀπὸ ἀτυχίης · φάρμακον δόντες ἄνω χολῆς ἢ φλέγματος , φλέβα ἐν τοῖσι στήθεσιν ἔῤῥηξαν ὑπὸ τοῦ ἐμέτου , οὐδὲν ἔχοντος πρόσθεν ἄλγημα ἐν τῷ στήθει φανερὸν , καὶ ἐγένετο νοῦσος · καὶ γυναικὶ ἐν γαστρὶ ἐχούσῃ ἄνω φάρμακον δόντες , κάτω ῥαγεῖσα ἡ κοιλίη ἐξέτρωσε τὸ ἔμβρυον · καὶ ἔμπυον θεραπεύοντι ἡ κοιλίη ῥυεῖσα διαφθείρει · καὶ ὀφθαλμοὺς θεραπεύοντι καὶ ὑπαλείψαντι ὀδύναι ἐνέπεσον ὀξύτεραι , κἢν οὕτω τύχῃ , ῥήγνυνται οἱ ὀφθαλμοὶ , καὶ ἀμαυροῦνται , καὶ αἰτιῶνται τὸν ἰητρὸν , ὅτι ὑπήλειψε · καὶ λεχοῖ ἐπὶ γαστρὸς ὀδύνῃ , ἢν δῷ τι ὁ ἰητρὸς , καὶ κακῶς σχῇ , ἢ καὶ ἀπόληται , ὁ ἰητρὸς αἴτιος . Σχεδὸν δὲ ὅσα ἀνάγκας ἔχει ὥστε γίνεσθαι ἐν τοῖσι νουσήμασι καὶ τρώμασι κακὰ ἐπὶ κακοῖσι , τὸν ἰητρὸν αἰτιῶνται τούτων γινομένων , καὶ τὴν ἀνάγκην τὴν τὰ τοιαῦτα ἀναγκάζουσαν γίνεσθαι οὐ γινώσκουσιν . Καὶ ἢν ἐπὶ πυρέσσοντι ἢ τρῶμα ἔχοντι , ἐσελθὼν καὶ προσενέγκας , τὸ πρῶτον μὴ ὠφελήσῃ , ἀλλὰ τῇ ὑστεραίῃ κάκιον ἔχῃ , τὸν ἰητρὸν αἰτιῶνται · ἢν δὲ ὠφελήσῃ , τοῦτο δὲ οὐχ ὁμαλῶς ἐπαινέουσι · χρεὼν γὰρ πεπονθέναι αὐτὸν δοκέουσι · τὰ δὲ ἕλκεα φλεγμαίνειν , καὶ ἐν τῇσι νούσοισιν ἔστιν ᾗσιν ὀδύνας γίνεσθαι , ταῦτα δὲ οὐ δοκέουσι χρεὼν εἶναι γίνεσθαι αὐτοῖσιν , οὐδὲ τὰ τοιάδε ὥστε γίνεσθαι · νεῦρον διακοπὲν μὴ ξυμφῦναι , μηδὲ κύστιν , μηδὲ ἔντερον , ἢν ᾖ τῶν λεπτῶν , μηδὲ φλέβα αἱμόῤῥοον , μηδὲ γνάθου τὸ λεπτὸν , μηδὲ τὸ ἐπὶ τοῦ αἰδοίου δέρμα .
Lemmas: 8 . ἐπιτυχία δέ ὁ τοιόσδε ὁ ἰατρός ποιέω ἐν ὁ θεραπεία ἀγαθός · ἄνω φάρμακον δίδωμι , καθαίρω καί ἄνω καί κάτω καλός · καί γυνή φάρμακον δίδωμι κάτω χολή ἤ φλέγμα , ἐπιμήνιος οὐ γίνοω καταρρήγνυμι · καί σπλήν ἔμπυος ἔχω κάτω φάρμακον δίδωμι ὥστε χολή καί φλέγμα καθαίρω , πυός κάτω καθαίρω ἐκ ὁ σπλήν καί ἀπαλλάσσω ὁ νόσος · καί λιθιάω φάρμακον δίδωμι , ὁ λίθος εἰς ὁ οὐρητήρ προσωθέω ὑπό βία ὁ φάρμακον , ὥστε ἐξουρέω · καί πυός ἔχω ἐν ὁ ἄνω κοιλία ἐν φῦμα , οὐ οἶδα ὅς τις ἔχω , δίδωμι ἄνω φάρμακον ὅς τις φλέγμα καθαίρω , ἐμέω ὁ πυός καί γίγνομαι ὑγιής · καί ἐκ φάρμακον ὑπερκαθαίρω ἄνω θεραπεύω , καταράσσω ὁ κοιλία ἀπό τυάτοματος , ὑγιής ποιέω ὁ ἔμετος . κακός δέ ὅδε ἀπεργάζομαι ἀπό ἀτυχία · φάρμακον δίδωμι ἄνω χολή ἤ φλέγμα , φλέψ ἐν ὁ στῆθος ῥήγνυμι ὑπό ὁ ἔμετος , οὐδείς ἔχω πρόσθεν ἄλγημα ἐν ὁ στῆθος φανερός , καί γίγνομαι νόσος · καί γυνή ἐν γαστήρ ἔχω ἄνω φάρμακον δίδωμι , κάτω ῥήγνυμι ὁ κοιλία ἐκτιτρώσκω ὁ ἔμβρυον · καί ἔμπυος θεραπεύω ὁ κοιλία ῥέω διαφθείρω · καί ὀφθαλμός θεραπεύω καί ὑπαλείφω ὀδύνη ἐμπίπτω ὀξύς , ἐάν οὕτως τυγχάνω , ῥήγνυμι ὁ ὀφθαλμός , καί ἀμαυρόω , καί αἰτιάομαι ὁ ἰατρός , ὅτι ὑπαλείφω · καί λεχώ ἐπί γαστήρ ὀδύνη , ἐάν δίδωμι τις ὁ ἰατρός , καί κακός ἔχω , ἤ καί ἀπόλλυμι , ὁ ἰατρός αἴτιος . σχεδόν δέ ὅσος ἀνάγκη ἔχω ὥστε γίγνομαι ἐν ὁ νόσημα καί τραῦμα κακός ἐπί κακός , ὁ ἰατρός αἰτιάομαι οὗτος γίγνομαι , καί ὁ ἀνάγκη ὁ ὁ τοιοῦτος ἀναγκάζω γίγνομαι οὐ γιγνώσκω . καί ἐάν ἐπί πυρέσσω ἤ τραῦμα ἔχω , εἰσέρχομαι καί προσφέρω , ὁ πρῶτος μή ὠφελέω , ἀλλά ὁ ὑστεραῖος κακός ἔχω , ὁ ἰατρός αἰτιάομαι · ἐάν δέ ὠφελέω , οὗτος δέ οὐ ὁμαλής ἐπαινέω · χρεών γάρ πάσχω αὐτός δοκέω · ὁ δέ ἕλκος φλεγμαίνω , καί ἐν ὁ νόσος εἰμί ὅς ὀδύνη γίγνομαι , οὗτος δέ οὐ δοκέω χρεών εἰμί γίγνομαι αὐτός , οὐδέ ὁ τοιόσδε ὥστε γίγνομαι · νεῦρον διακόπτω μή συμφύω , μηδέ κύστις , μηδέ ἔντερον , ἐάν εἰμί ὁ λεπτός , μηδέ φλέψ αἱμόρροος , μηδέ γνάθος ὁ λεπτός , μηδέ ὁ ἐπί ὁ αἰδοῖον δέρμα .